**VEDTEKTER FOR HUSSTYRET/FORELDREUTVALGET I MJØLNER SPEIDERGRUPPE**

1. **Formål**

Husstyret/foreldreutvalget har til formål å være en støtteforening for Mjølner speidergruppe. Husstyret/foreldreutvalget skal

a) arbeide for å sikre det økonomiske grunnlag for speiderarbeidet

b) i samarbeid med speiderledelsen yte praktisk og annen hjelp når dette er ønskelig

c) bidra med forslag og ideer til virksomheten overfor speiderledelsen

d) ha ansvaret for drift av speiderhuset

1. **Medlemskap**

Foreldre og foresatte til barn i Mjølner speidergruppe

1. **Styrets sammensetning**

Styret består av leder, kasserer, husansvarlig (husfut), vaktmester, samt representant valgt av speidergruppa. Husansvarlig tar hånd om sekretærfunksjonen. Det velges 1 vara til styret. I tillegg inngår foreldrekontakt (representerer funksjon til foreldreutvalget) i styret. Styreleder har dobbeltstemme ved avstemninger.

**3.1 Styrets fullmakter**1. Styret har fullmakt til å foreta økonomiske disponeringer i forhold til drift av speiderhuset, samt eventuell økonomisk støtte til Mjølner speidergruppe etter søknad.

2. Styrets medlemmer gis fritt lån av speiderhuset til private arrangementer.  
3. Ledere i Mjølner speidergruppe gis lån av speiderhuset til kr. 500,- uavhengig av type leieforhold.

1. **Faste komiteer**

Årsmøte kan opprette og avvikle faste komiteer og velge medlemmer til disse. Komiteene skal gis et mandat. Årsmøte kan gi styret fullmakt til å opprette og avvikle faste komiteer uten at det avholdes formelt årsmøte. Slike endringer skal det da informeres om i god tid i forveien, og det skal kunne gis mulighet til innsigelser innen en angitt tidsfrist.

1. **Årsmøte**

Årsmøtet er foreldreutvalget/hus-styrets høyeste myndighet. Styret innkaller til årsmøtet med minst 14 dagers varsel. Årsmøtet avholdes primært innen utgangen av september måned. Årsmøtet er beslutningsdyktig når det er sendt ut til foreningens medlemmer med innkalling.

Årsmøtets oppgaver: Godkjenne årsrapport, vedtekter og regnskap

Valg av leder, kasserer, husansvarlig, vaktmester, foreldrekontakt og vararepresentant til styret

Valg av revisor

Valg av valgkomite

Vedta faste komiteer og velge medlemmer til disse

Styret innkaller til ekstaordinært årsmøte når det finner det nødvendig.

1. **Valg**

Valg av medlemmer til styret, revisor og faste komiteer skal skje på det ordinære årsmøtet. Valgperioden er to år. For å holde kontinuiteten tilstrebes og velge leder og husansvarlig hvert sitt år.

1. **Endringer av vedtekter**

Endringer av foreningens vedtekter foretas kun av det ordinære eller ekstraordinære årsmøtet.

1. **Oppløsning**

Ved oppløsning av Mjølner speidergruppe forvaltes foreningens aktiva av kretsen i 5 (fem) år i påvente av at arbeidet skal ta seg opp igjen. Hvis så ikke skjer, overføres alle foreningens aktiva tilknyttet NSF i Elverum kommune fordelt etter medlemstallet. Dersom ingen slik forening drives aktivt, tilfaller midlene Norges speiderforbund.

Elverum 2014-09-29